Public procurement notice: Contract Award Notice
Published: 2021-12-14
Buyer: I/S Amager Ressourcecenter
Country: DK
Contract type: Supplies
Procedure: Open procedure
CPV classification: 42923000 | 42923200 | 50000000 | 72250000: System and support services | 72254100: Systems testing services
Award criteria: The most economic tender

Technical requirements: Udbuddet omfatter anskaffelse af  en it-løsning, som kan understøtte driften af affaldsindsamlingen i Københavns Kommune som nærmere beskrevet i punkt II.2.4.
Udbuddet omfatter både en Rammeaftale, hvor ordregiver har mulighed for i aftaleperioden at anskaffe de omfattede ydelser, og en Leverancekontrakt for en initialleverance, som ordregiver forpligter sig til at indgå..
Københavns Kommunes Borgerrepræsentation vedtog den 18. september 2018 at hjemtage indsamlingen af husholdningsaffald i Københavns Kommune. I den forbindelse er ansvaret for indsamlingen blevet kompetenceoverdraget til ordregiver, der således skal stå for tilrettelæggelse og implementering af organiseringen af indsamling husholdningsaffald i Københavns Kommune. Med kompetenceoverdragelsen overdrages ansvaret for indsamling og transport af affald fra private husstande, erhverv iblandet bolig og erhverv, haveforeninger samt offentlige og private virksomheder og institutioner, som er tilsluttet de af Københavns Kommunes fastsatte indsamlingsordninger.
Udbuddet omfatter en rammeaftale med én leverandør, hvor ordregiver har mulighed for i aftaleperioden at anskaffe de omfattede ydelser vedr. leverance og installation af systemer som en service til hændelsesregistrering, ruteplanlægning, tømningsregistrering og vejning samt udstyr hertil. Systemerne skal kunne integreres med Affaldssystem København (ASK365). ASK365 er København Kommunes system til håndtering af data vedr. indsamling af husholdningsaffald og vil være systemet, hvor stamdata findes, og hvor information til og fra ordregivers system skal kunne udveksles. Der er i øjeblikket ved at blive udviklet en ny version af ASK – ASK365.
I forbindelse med indgåelsen af rammeaftalen forpligter ordregiver sig til at indgå en leverancekontrakt for en initialleverance, der omfatter Systemer og Udstyr til 28 køretøjer. Heraf vil 8 køretøjer til indsamling af haveaffald kun skulle understøttes til at håndtere hændelsesregistrering og ruteplanlægning, mens de resterende 20 køretøjer skal kunne håndtere hændelsesregistrering, ruteplanlægning, tømningsregistrering og vejning samt udstyr hertil. Opgaven vedr. de 8 køretøjer til indsamling af haveaffald ønsker ordregiver igangsat hurtigst muligt, da disse skal være klar til drift senest 1. august 2022.
Ordregiver forventer efter rammeaftalens indgåelse at bestille system og udstyr til håndtering af hændelsesregistrering til ca. 90 køretøjer, der skal være klar til drift senest 1. maj 2023.
I henhold til Udbudslovens § 49, stk. 2 om opdeling i delkontrakter (opdel-eller-forklar-princippet) er det ordregivers vurdering, at Rammeaftalen ikke hverken it-strategisk, teknisk eller forretningsmæssigt er egnet til at opdele i særskilte delaftaler grundet behovet for én samlet løsning til systemunderstøttelse af den for udførelsen af affaldsindsamlingen nødvendige opgavevaretagelse.
Klager skal være indgivet til Klagenævnet for Udbud inden 6 måneder fra dagen efter den dag, hvor ordregiveren har underrettet de berørte tilbudsgivere om beslutningen om indgåelse af rammeaftalen, jf. lovens § 7, stk. 2, nr. 3.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i stand still perioden. I tilfælde, hvor klagen ikke er indgivet i stand still perioden, skal klageren tillige angive, hvorvidt der begæres opsættende virkning af klagen.